
Nr. 45/41/08.02.2006
  A V I Z

asupra proiectului de Lege pentru aprobarea 

Ordonanţei de urgenţă a Guvernului nr. 148/2005  privind susţinerea familiei în vederea creşterii copilului

In conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 148/2005  privind susţinerea familiei în vederea creşterii copilului (PLx 669/21 decembrie 2005), Camera Deputaţilor fiind Cameră decizională.


Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă menţionată  mai sus, în şedinţa din  08.02.2005.


Membrii comisiei  au examinat proiectul de lege supus  avizării, expunerea de motive, Ordonanţa de urgenţa a Guvernului nr. 148/2005, avizul favorabil al Consiliului Legislativ nr. 1536/31.10.2005 precum şi avizul favorabil al Consiliului Economic şi Social.


In urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă, cu amendamente, a  proiectului de Lege. 


















                                  Amendamente admise 
	Nr.

crt.
	Text OUG nr. 148
	Text adoptat de SENAT
	Amendamentul propus 

( Autorul amedamentului )
	Motivarea

propunerii/Observaţii   




	
	1
	2
	3
	4

	1
	Ordonanţă de urgenţă privind susţinerea familiei în vederea creşterii copilului
	Articol unic. – Se aprobă Ordonanţa de urgenţă a Guvernului nr. 148 din 3 noiembrie 2005 privind susţinerea familiei în vederea creşterii copilului, publicată în Monitorul Oficial al Romăniei, Partea I, nr. 1008 din 14 noiembrie 2005, cu următoarele modificări şi completări:

1. Titlul Ordonanţei de urgenţă va avea următorul cuprins:

„Ordonanţă de urgenţă privind susţinerea familiei în vederea creşterii copiilor”
	Articol unic. – Se aprobă Ordonanţa de urgenţă a Guvernului nr. 148 din 3 noiembrie 2005 privind susţinerea familiei în vederea creşterii copilului, publicată în Monitorul Oficial al Romăniei, Partea I, nr. 1008 din 14 noiembrie 2005, cu următoarele modificări şi completări:  

1. Titlul Ordonanţei de urgenţă va avea următorul cuprins:

„Ordonanţă de urgenţă privind susţinerea familiei în vederea creşterii copilului”

 Autori: 
           deputată Minodora Cliveti 
           deputată Doina Dreţcanu
           deputată Cornelia Ardelean


	-Revenire la titlul iniţial, având în vedere faptul ca sintagma „creşterea copilului” este cea uzitată în legislaţie şi nu „creşterea copiilor”


	2
3
	Art. 1. - (1) Începând cu data de 1 ianuarie 2006, persoanele care, în ultimul an anterior datei naşterii copilului, au realizat timp de 12 luni venituri profesionale supuse impozitului pe venit potrivit prevederilor Legii nr. 571/2003 privind Codul fiscal, cu modificările şi completările ulterioare, beneficiază de concediu pentru creşterea copilului în vârstă de până la 2 ani sau, în cazul copilului cu handicap, de până la 3 ani, precum şi de o indemnizaţie lunară în cuantum de 800 lei (RON). 

(2) În calculul celor 12 luni prevăzute la alin. (1) se includ şi perioadele în care persoanele s-au aflat în una sau mai multe dintre următoarele situaţii: 

a) şi-au însoţit soţul/soţia trimis/trimisă în misiune permanentă în străinătate; 

b) au beneficiat de indemnizaţie de şomaj, stabilită conform legii; 

c) au beneficiat de concedii şi indemnizaţii de asigurări sociale de sănătate, potrivit legii; 

d) au realizat perioade asimilate stagiului de cotizare în sistemul public de pensii în condiţiile prevăzute la art. 38 alin. (1) din Legea nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare; 

e) au realizat perioade de stagiu de cotizare în sistemul public de pensii, în condiţiile prevăzute de actele normative cu caracter special care reglementează concedierile colective; 

f) au realizat în sistemul public de pensii, anterior datei intrării în vigoare a prezentei ordonanţe de urgenţă, perioade de stagiu de cotizare pe bază de contract de asigurare socială; 

g) au beneficiat de indemnizaţia lunară prevăzută la alin. (1). 

(3) Prin venituri profesionale supuse impozitului pe venit potrivit prevederilor Legii nr. 571/2003, cu modificările şi completările ulterioare, se înţelege: venituri din salarii, venituri din activităţi independente, venituri din activităţi agricole, aşa cum sunt definite de această lege. 

Art. 2. - Începând cu data de 1 ianuarie 2007, cuantumul indemnizaţiei prevăzute la art. 1 alin. (1) este de 600 lei (RON). 

	
	 2. Articolului 1 se modifică şi va avea următorul cuprins:

„Art. 1.- (1) Începând cu data de 1 ianuarie 2006, persoanele care, în ultimul an anterior datei naşterii copilului, au realizat timp de 12 luni venituri profesionale supuse impozitului pe venit potrivit prevederilor Legii nr. 571/2003 privind Codul fiscal, cu modificările şi completările ulterioare, beneficiază de concediu pentru creşterea copilului în vârstă de până la 2 ani sau, în cazul copilului cu handicap, de până la 3 ani, precum şi de o indemnizaţie lunară.
(2) În calculul celor 12 luni prevăzute la alin. (1) se includ şi perioadele în care persoanele s-au aflat în una sau mai multe dintre următoarele situaţii:”
a) nemodificat

„b) au beneficiat de indemnizaţie de şomaj, stabilită conform legii sau au realizat perioade de stagiu de cotizare în sistemul public de pensii, în condiţiile prevăzute de actele normative cu caracter special care reglementează concedierile colective; 

c) au beneficiat de concedii medicale şi de indemnizaţii pentru incapacitate temporară de muncă cauzată de boli obişnuite sau de accidente în afara muncii; 

d) au beneficiat de concedii medicale şi de indemnizaţii pentru prevenirea îmbolnăvirilor şi recuperarea capacităţii de muncă, exclusiv pentru situaţiile rezultate ca urmare a unor accidente de muncă sau boli profesionale; 

e) au beneficiat de concedii medicale şi de indemnizaţii pentru maternitate; 

f) au beneficiat de concedii medicale şi de indemnizaţii pentru îngrijirea copilului bolnav; 

g) au beneficiat de concedii medicale şi de indemnizaţii de risc maternal; 

h) au beneficiat de pensie de invaliditate; 

i) au beneficiat de concedii şi de indemnizaţii de asigurări sociale de sănătate prevăzute de legislatia in vigoare; 
j) au urmat sau urmează cursurile de zi ale învăţământului universitar, organizat potrivit legii, cu condiţia finalizării acestora; 

k) au satisfăcut serviciul militar ca militar în termen sau ca militar cu termen redus, pe durata legal stabilită, a fost concentrat, mobilizat sau în prizonierat; 

l) au realizat în sistemul public de pensii, până la data de 1 ianuarie 2006, perioade de stagiu de cotizare pe bază de contract de asigurare socială; 

m) au beneficiat de indemnizaţia lunară pentru creşterea copilului prevăzută de ordonanţa de urgenţă.” 

(3) nemodificat
“(4) Beneficiază de drepturile prevăzute la alin. (1) şi persoanele care, in ultimul an anterior datei naşterii copilului, au realizat venituri din activităţi agricole.”
Autori: 
           deputată Minodora Cliveti 
           deputată Doina Dreţcanu
           deputată Cornelia Ardelean

           deputat Dan Horaţiu Buzatu
3. Articolul 2 se modifică şi va avea următorul cuprins:

“Art. 2.- (1) În intervalul 1 ianuarie – 31 decembrie 2006, beneficiarii primesc, pentru concediul prevăzut la alin. (1) al art. 1, o indemnizaţie lunară în cuantum de 800 lei. 
(2) În situaţia în care beneficiarii drepturilor prevăzute la art. 1 alin. (1) realizează venituri profesionale supuse impozitului pe venit potrivit prevederilor Legii nr. 571/2003 privind Codul fiscal, se acordă un stimulent în cuantum lunar de 300 lei, iar plata indemnizaţiei de 800 lei se suspendă.

(3) În intervalul prevăzut de alin. (1), alocaţia de stat pentru copii este cea prevăzută în Legea nr.61/1993 privind alocaţia de stat pentru copii, republicată, alocaţie care se cumulează cu indemnizaţia şi cu stimulentul prevăzute la alin. (1) respectiv alin. (2).”
Autori: 
           deputată Minodora Cliveti 
           deputată Doina Dreţcanu
           deputată Cornelia Ardelean
	-Pentru simplificare şi o mai mare acurateţe a textului, toate drepturile băneşti prevăzute pentru anul 2006 sunt incluse într-un singur articol;

-Pentru definirea exactă a categoriilor de beneficiari şi având în vedere faptul că textul Normelor Metodologice excede prevederilor OUG,  textul art. 4 din acestea a fost preluat în OUG;

-Pentru a nu se face referire la textul OUG 158 /2005 care nu este inca adoptata ca lege;

-Pentru a da posibilitatea studenţilor părinţi (femei, bărbaţi) care urmează cursurile de zi ale învăţământului universitar să beneficieze de prevederile legii şi pe perioada studiilor;

-Pentru ca părinţii care obţin venituri din activităţi agricole să beneficieze de prevederile OUG, având în vedere că acestea activităţi au caracter sezonier (nu se pot obtine venituri din activităţi agricole timp de  12 luni consecutiv).
-Pentru simplificare şi o mai mare acurateţe a textului, toate drepturile băneşti prevăzute pentru anul 2006 sunt incluse într-un singur articol;


	4
	Art. 3. - (1) În perioadele în care beneficiarii drepturilor prevăzute la art. 1 alin. (1) realizează venituri profesionale supuse impozitului pe venit potrivit prevederilor Legii nr. 571/2003, cu modificările şi completările ulterioare, se acordă un stimulent în cuantum lunar de 300 lei (RON), situaţie în care plata indemnizaţiei de 800 lei (RON) se suspendă. 

(2) Începând cu data de 1 ianuarie 2007, cuantumul stimulentului lunar prevăzut la alin. (1) este de 100 lei (RON). 


	
	4. Articolul 3 se modifică şi va avea următorul cuprins:

„Art. 3.- (1) Începând cu data de 1 ianuarie 2007, oricare dintre părinţii copilului, beneficiază, opţional, de concediul plătit pentru creşterea copilului în vârstă de până la 2 ani sau, în cazul copilului cu handicap, de până la 3 ani, indiferent dacă au realizat sau nu, în anul anterior datei naşterii copilului, venituri profesionale supuse impozitului pe venit , potrivit prevederilor Legii nr. 571/2003, cu modificările şi completările ulterioare.
(2) Cuantumul indemnizaţiei lunare pentru concediul prevăzut la alin. (1)  este de 600 lei.

(3) În situaţia în care beneficiarii drepturilor prevăzute la alin. (1) realizează venituri profesionale supuse impozitului pe venit potrivit prevederilor Legii nr. 571/2003, cu modificările şi completările ulterioare, se acordă un stimulent în cuantum lunar de 100 lei, iar plata indemnizaţiei de 600 lei se suspendă.”
Autori: 
           deputată Minodora Cliveti 
           deputată Doina Dreţcanu
           deputată Cornelia Ardelean 
	-Pentru a se respecta angajamentele din Programul de guvernare 2005 – 2008, Capitolul Politica de Protecţie socială 



	5

6
	Art. 4. - (1) Începând cu data de 1 ianuarie 2007, cuantumul alocaţiei de stat pentru copii prevăzute de Legea nr.61/1993 privind alocaţia de stat pentru copii, republicată, este următorul: 

a) 200 lei (RON) lunar, în situaţia copiilor în vârstă de până la 2 ani, respectiv 3 ani în cazul copiilor cu handicap; 

b) cel acordat conform art. 3 alin. (1) din Legea nr.61/1993, republicată, în situaţia copiilor în vârstă de peste 2 ani, respectiv 3 ani în cazul copiilor cu handicap. 

(2) Indemnizaţia sau stimulentul prevăzute la art. 2, respectiv la art. 3 alin. (2) din prezenta ordonanţă de urgenţă, se cumulează cu alocaţia de stat pentru copii prevăzută la alin. (1) lit. a). 


	
	5. Articolul 4 se modifică şi va avea următorul cuprins:

„Art.4.- (1) Începând cu data de 1 ianuarie 2007, cuantumul alocaţiei de stat pentru copiii în vârstă  , este de 200 lei lunar si se acorda tuturor copiilor din aceasta categorie de varsta.
(2) Cuantumul alocaţiei de stat pentru copii în vârstă de peste 2 ani, respectiv 3 ani în cazul copiilor cu handicap este cel acordat conform art. 3 alin. (1) din Legea nr.61/1993, republicată.
(3) Alocaţia de stat prevăzută la alin. (1) se cumulează, după caz, cu indemnizaţia sau cu stimulentul, cu respectarea prevederilor art. 3.”
Autori: 
           deputată Minodora Cliveti 
           deputată Doina Dreţcanu
           deputată Cornelia Ardelean
6. După articolul 4 se introduce un articol nou, articolul 41 cu următorul cuprins:

Art. 41. – (1) Începând cu data de 1 ianuarie 2008, oricare dintre părinţii copilului, beneficiază, opţional, de concediu plătit şi pentru creşterea copilului în vârstă cuprinsă între 2 şi 3 ani, indiferent dacă au realizat sau nu, în anul anterior datei naşterii copilului, venituri profesionale supuse impozitului pe venit , potrivit prevederilor Legii nr. 571/2003, cu modificările şi completările ulterioare.
(2) Cuantumul indemnizaţiei lunare pentru concediul prevăzut la alin. (1)  este de 360 lei.
(3) În situaţia în care beneficiarii drepturilor prevăzute la alin. (1) realizează venituri profesionale supuse impozitului pe venit potrivit prevederilor Legii nr. 571/2003, cu modificările şi completările ulterioare, se acordă un stimulent în cuantum lunar de 100 lei, iar plata indemnizaţiei de 360 lei se suspendă.
(4) Începând cu data de 1 ianuarie 2008, cuantumul alocaţiei de stat pentru copiii în vârstă de până la 3 ani este de 200 lei lunar si se acordă tuturor copiilor din această categorie de varsta.
(5) Cuantumul alocaţiei de stat pentru copii în vârstă de peste 3 ani, este cel acordat conform art. 3 alin. (1) din Legea nr. 61/1993, republicată.
(6) Alocaţia de stat prevăzută la alin. (4) se cumulează, după caz, cu indemnizaţia sau cu stimulentul.”

Autori: 
           deputată Cornelia Ardelean
	-Reorganizare a texului pentru a se respecta logica acestuia şi recomandarea de la punctul 7 al Avizului Consiliului Legislativ;

-Pentru eliminarea discriminării în acordarea alocaţiei pentru copiii din categoria de vârstă de până la 2 ani, respectiv 3 ani în cazul copiilor cu handicap
-Pentru a susţine în mod real familia care are în îngrijire copii în vârstă până la 3 ani şi a se atinge obiectivele pe care le vizează prezenta ordonanţă de urgenţă.



	7
	Art. 6.

 (2) Drepturile prevăzute la art. 4 alin. (1) lit. a) se cuvin pentru fiecare dintre copiii rezultaţi în urma primelor 3 naşteri sau, după caz, pentru primii 3 copii ai persoanelor aflate în una dintre situaţiile prevăzute la art. 5 alin. (2). 


	
	7. Alineatul (2) al articolului 6 se abroga.

Autori: 
           deputată Minodora Cliveti 
           deputată Doina Dreţcanu
           deputată Cornelia Ardelean
	-Deoarece conţinea prevederi discriminatorii;

-Corectarea s-a facut prin amendamentul de la art. (4).



	8
	Art.6

 (4) In cazurile prevăzute la alin. (3) se acordă o singură indemnizaţie, în cuantumul prevăzut de prezenta ordonanţă de urgenţă.
	2. La articolul 6, alineatul (4) va avea următorul cuprins:
„ (4) In cazurile prevăzute la alin. (3) se acordă căte o indemnizaţie pentru fiecare copil, până la rangul al treilea, în cuantumul prevăzut de prezenta ordonanţă de urgenţă.”
	8. Alineatul (4) al articolului 6 va avea următorul cuprins:

Art.6

 „ (4) In cazurile prevăzute la alin. (3) se acordă o singură indemnizaţie, în cuantumul prevăzut de prezenta ordonanţă de urgenţă.”

Autori: 
           deputată Minodora Cliveti 
           deputată Doina Dreţcanu
           deputată Cornelia Ardelean


	-Se revine la varianta iniţială din ordonanţa de urgenţă care reflectă mai bine scopul acesteia

	9
	Art. 8. - (1) Drepturile prevăzute de prezenta ordonanţă de urgenţă, reprezentând indemnizaţie, stimulent sau alocaţie de stat pentru copii, se acordă, la cerere, în baza următoarelor documente, după caz: 
a) actul de identitate al solicitantului; 

b) certificatul de naştere al copilului şi, după caz, livretul de familie; 

c) certificatul de persoană cu handicap al copilului, după caz; 

d) adeverinţă eliberată de autorităţile competente sau de către angajator, după caz, din care să rezulte îndeplinirea condiţiilor prevăzute la art. 1; 

e) adeverinţă eliberată de plătitorul indemnizaţiei de maternitate sau, după caz, alte dovezi, din care să reiasă ultima zi de concediu de maternitate, în situaţia prevăzută la art. 10 alin. (1) lit. a); 

f) declaraţie pe propria răspundere din care să reiasă că solicitantul nu beneficiază în acelaşi timp de indemnizaţie de maternitate, în situaţia prevăzută la art. 10 alin. (1) lit. b); 

g) declaraţie pe propria răspundere din care să rezulte că celălalt părinte natural sau, după caz, o altă persoană dintre cele prevăzute la art. 5 alin. (2) nu beneficiază de drepturile prevăzute de prezenta ordonanţă de urgenţă; 

h) declaraţie pe propria răspundere din care să rezulte că solicitantul se ocupă de creşterea şi îngrijirea copilului şi că acesta nu este încredinţat sau dat în plasament nici unui organism privat autorizat sau serviciu public autorizat ori unei persoane fizice; 

i) dovada eliberată de autorităţile competente, de angajatori sau, după caz, declaraţie pe propria răspundere, din care să rezulte că solicitantul se află în concediu pentru creşterea copilului - pentru acordarea drepturilor prevăzute la art. 1, respectiv art. 2; 

j) dovada eliberată de autorităţile competente sau, după caz, declaraţie pe propria răspundere, din care să rezulte că solicitantul realizează venituri profesionale supuse impozitului pe venit potrivit prevederilor Legii nr. 571/2003, cu modificările şi completările ulterioare, pentru acordarea drepturilor prevăzute la art. 3; 

k) dovada eliberată de autorităţile competente sau de către angajator, după caz, din care să rezulte încadrarea în situaţiile prevăzute la art. 1 alin. (2); 

l) alte acte necesare, după caz, stabilirii dreptului, prevăzute în normele metodologice pentru aplicarea prevederilor prezentei ordonanţe de urgenţă. 

(2) Concediul pentru creşterea copilului se acordă, la cerere, de către persoanele juridice sau fizice, denumite angajatori, la care îşi desfăşoară activitatea persoanele prevăzute la art. 5 alin. (1) şi (2). 


	
	9. Articolul 8 se modifică şi va avea următorul cuprins:

„Art.8.- (1) Drepturile prevăzute de prezenta lege, reprezentând indemnizaţie, stimulent sau alocaţie de stat pentru copii, se acordă la cerere, în baza actelor doveditoare care atestă îndeplinirea condiţiilor prevăzute de lege.

(2) Documentele care atestă îndeplinirea condiţiilor pentru stabilirea drepturilor sunt cele prevăzute de normele metodologice pentru aplicarea prevederilor prezentei ordonanţe de urgenţă, după cum urmează:

a) acte doveditoare privind componenţa familiei, filiaţia copiilor şi situaţia lor juridică; 

b) acte doveditoare privind realizarea de venituri profesionale supuse impozitului pe venit, conform prevederilor Legii nr. 571/2003, cu modificările şi completările ulterioare, numai pentru cei ce solicită aceste drepturi în anul 2006;

c) alte documente din care să rezulte îndeplinirea condiţiilor de acordare a concediului şi indemnizaţiei pentru creşterea copilului, în conformitate cu prevederile normelor metodologice.  

(3) Părinţii care urmează cursurile de zi ale învăţământului superior organizat potrivit legii şi beneficiază de drepturile prevăzute în prezenta ordonanţă de urgenţă trebuie să prezinte  adeverinţa de student sau diploma de absolvire eliberată de instituţia de învăţământ superior.” 

Autori: 
           deputată Minodora Cliveti 
           deputată Doina Dreţcanu
           deputată Cornelia Ardelean
	-Pentru o mai mare coerenţă a textului precum şi pentru punerea de acord cu prevederile Normelor Metodologice modificate prin HG 53/2006.



	10
	Art. 10. - (1) Drepturile prevăzute de prezenta ordonanţă de urgenţă, reprezentând indemnizaţie şi stimulent, se cuvin şi se plătesc după cum urmează: 

a) începând cu ziua următoare celei în care încetează, conform legii, concediul de maternitate şi plata indemnizaţiei aferente, dacă cererea este depusă în termen de 60 de zile lucrătoare de la acea dată; 

b) începând cu data naşterii copilului, dacă cererea este depusă în termen de 60 de zile lucrătoare de la acea dată, în cazul persoanelor care nu îndeplinesc condiţiile, conform legii, pentru acordarea concediului de maternitate şi a indemnizaţiei aferente; 

c) începând cu data adopţiei, a instituirii tutelei, plasamentului sau încredinţării, dacă cererea este depusă în termen de 60 de zile lucrătoare de la data la care s-au aprobat ori, după caz, s-au instituit măsurile de protecţie a copilului; 

d) de la data depunerii cererii, pentru toate celelalte situaţii, inclusiv pentru cazul în care cererea a fost depusă peste termenele prevăzute la lit. a), b) şi c). 

(2) Plata alocaţiei de stat pentru copii prevăzută la art. 4 alin. (1) lit. a) se face începând cu luna următoare celei în care s-a născut copilul. 
(3) Pentru fracţiunile de lună, cuantumul drepturilor prevăzute de prezenta ordonanţă de urgenţă se stabileşte proporţional, în funcţie de numărul zilelor calendaristice din luna respectivă pentru care acestea se cuvin şi se acordă. 
	
	10. Articolul 10 se modifică şi va avea următorul cuprins:

„Art.10.- (1) Drepturile prevăzute de prezenta ordonanţă de urgenţă, reprezentând indemnizaţie şi stimulent, se cuvin şi se plătesc dupa cum urmează:

a) începând cu ziua următoare celei în care încetează, conform legii, concediul de maternitate şi plata indemnizaţiei aferente;

b) începând cu data naşterii copilului, în cazul persoanelor care nu îndeplinesc condiţiile, conform legii, pentru acordarea concediului de maternitate şi a indemnizaţiei aferente; 

c) începând cu data adopţiei, a instituirii tutelei, plasamentului sau încredinţăriii; 

d) se abrogă
( (2)  Plata alocatiei de stat pentru copii prevăzută la art. (4) alin. (1) se face incepand cu luna următoare celei în care s-a născut copilul.”
(3) nemodificat

 Autori: 
           deputată Minodora Cliveti 
           deputată Doina Dreţcanu

           deputată Cornelia Ardelean


	-Drepturile se cuvin şi se plătesc indiferent de data depunerii cererilor, neputând fi condiţionate sau restricţionate de o anumită data sau de proceduri administrative sau birocratice. Astfel, plata se face şi retroactiv. 

	Art. 13

(2) Drepturile prevăzute de prezenta ordonanţă de urgenţă se cuvin şi se acordă noului beneficiar de la data suspendării, dacă cererea a fost depusă în termen de 60 de zile lucrătoare de la data la care a operat suspendarea, respectiv de la data cererii, dacă cererea a fost depusă după acest termen. 
	
	11. Alineatul (2) al articolului 13 se modifică şi va avea următorul cuprins:

„(2) Drepturile prevăzute de prezenta ordonanţă de urgenţă se cuvin şi se acordă noului beneficiar de la data suspendării.”
Autori: 
           deputată Minodora Cliveti 
           deputată Doina Dreţcanu

           deputată Cornelia Ardelean
	-Pentru asigurarea continuităţii plăţii drepturilor cuvenite pentru creşterea copilului şi păstrarea consecvenţei în formularea normei.

	Art.14

(1) Beneficiarul drepturilor prevăzute de prezenta ordonanţă de urgenţă este obligat să comunice în scris primăriei orice modificare intervenită în situaţia sa, de natură să determine încetarea sau suspendarea plăţii drepturilor, în termen de 5 zile lucrătoare de la apariţia acesteia. 


	
	12. Alineatul (1) al articolului 14 se modifică şi va avea următorul cuprins:

„(1) Beneficiarul drepturilor prevăzute de prezenta ordonanţă de urgenţă este obligat să comunice în scris primăriei orice modificare intervenită în situaţia sa, de natură să determine încetarea sau suspendarea plăţii drepturilor, în termen de 15 zile lucrătoare de la apariţia acesteia.” 

Autori: 
           deputată Minodora Cliveti 
           deputată Doina Dreţcanu

           deputată Cornelia Ardelean

	-Pentru a stabili un termen mai realist având în vedere situaţiile locale (distanţe, dificultăţi în obţinerea unor documente ..)

	Art.16

(1) Pe perioada în care se beneficiază de indemnizaţia prevăzută la art. 1, respectiv la art. 2, contribuţia individuală de asigurări sociale de sănătate se calculează prin aplicarea cotei prevăzute de lege asupra sumei reprezentând valoarea a de două ori salariul de bază minim brut pe ţară, garantat în plată, şi se suportă de la bugetul de stat. 


	
	13. Alineatul (1) al articolului 16 se modifică şi va avea următorul cuprins:

„(1) Persoanele beneficiare ale drepturilor prevăzute de prezenta ordonanţă de urgenţă  nu datoreaza contribuţia individuală de asigurări sociale de sănătate, aceasta fiind suportată de către bugetul de stat, în cuantumul prevăzut de lege.” 

Autori: 
           deputată Minodora Cliveti 
           deputată Doina Dreţcanu

           deputată Cornelia Ardelean


	-Statul trebuie sa suporte cheltuielile pentru aceste categorii (femei, copii care au nevoi speciale de servicii medicale) pentru ca diferenţele de cheltuieli privind  asistenţa medicală să nu fie suportate de ceilalţi contribuabili, în condiţiile în care resursele financiare ale sistemului de sănătate sunt insuficiente.

	Art.20
4) Modalităţile de plată a drepturilor prevăzute de prezenta ordonanţă de urgenţă se stabilesc prin norme, aprobate prin ordin al ministrului muncii, solidarităţii sociale şi familiei. 

	
	14. Alineatul (4) al articolului 20 se abroga.

Autori: 
           deputată Minodora Cliveti 
           deputată Doina Dreţcanu

           deputată Cornelia Ardelean


	-Prevederile privind Normele metodologice se regasesc la art. 26 din OUG.



	15
	Art.22

(1) Constituie contravenţie nerespectarea prevederilor art. 9 alin. (2), ale art. 14 şi 25 şi se sancţionează cu amendă de la 300 lei (RON) la 600 lei (RON). 


	
	15. Alineatul (1) al articolului 22 se modifică şi va avea următorul cuprins:

“(1) Constituie contravenţie  nerespectarea prevederilor art. 9 alin. (2) , ale art. 14 şi 25 şi se sancţionează cu amendă de la 300 lei la 600 lei.”
Autori: 
           deputată Minodora Cliveti 
           deputată Doina Dreţcanu

           deputată Cornelia Ardelean


	-În conformitate cu recomandarea de la punctul 3 al Avizului Consiliului Legislativ.



	16
	Art.24

(3) În situaţia persoanelor prevăzute la alin. (1) şi (2) drepturile prevăzute de prezenta ordonanţă de urgenţă se cuvin şi se acordă de la data de 1 ianuarie 2006, dacă cererea a fost depusă în termen de 90 de zile lucrătoare de la acea dată, respectiv de la data cererii, dacă cererea a fost depusă după acest termen.
	
	16. Alineatul (3) al articolului 24 se modifică şi va avea următorul cuprins:

“(3) În situaţia persoanelor prevăzute la alin. (1) şi (2) drepturile prevăzute de prezenta ordonanţă de urgenţă se cuvin şi se acordă de la data de la 1 ianuarie 2006. 
Autori: 
           deputată Minodora Cliveti 
           deputată Doina Dreţcanu

           deputată Cornelia Ardelean


	-Pentru ca beneficiarilori drepturilor prevăzute de lege să nu fie afectaţi financiar prin condiţionarea de un termen limită.

	Art.29

(2) În situaţia persoanelor prevăzute la alin. (1), fondurile necesare plăţii drepturilor prevăzute de prezenta ordonanţă de urgenţă şi cheltuielile administrative se asigură din bugetul de stat, prin bugetele ministerelor şi instituţiilor din sectorul de apărare, ordine publică şi siguranţă naţională. 

(3) Pentru perioada cât o persoană dintre cele prevăzute la alin. (1) beneficiază de concediu pentru creşterea copilului, la stabilirea drepturilor de pensie şi a altor drepturi acordate potrivit legii se are în vedere solda brută lunară, respectiv salariul de bază al funcţionarilor publici cu statut special, actualizate. 

(4) Modalităţile de depunere şi de soluţionare a cererilor de acordare a drepturilor, în situaţia persoanelor prevăzute la alin. (1), se stabilesc prin norme interne, aprobate de conducătorii autorităţilor şi instituţiilor publice prevăzute la alin. (1). 
	
	17. Alineatele (2) – (4) ale articolul 29 se abrogă
Autori: 
           deputată Minodora Cliveti 
           deputată Doina Dreţcanu

           deputată Cornelia Ardelean


	-Pentru a se asigura un sistem unitar de acordare şi de plată a drepturilor.  

	Art. 30. - Se autorizează Ministerul Finanţelor Publice, la propunerea ordonatorilor principali de credite, să introducă modificările ce decurg din aplicarea prevederilor prezentei ordonanţe de urgenţă în volumul şi în structura bugetului de stat, respectiv ale bugetului asigurărilor sociale de stat pentru anul 2006. 


	
	18. Articolul 30 se modifica si va avea urmatorul continut:

“Se autorizează Ministerul Finanţelor Publice să introducă modificările ce decurg din aplicarea prevederilor prezentei ordonanţe de urgenţă în volumul şi în structura bugetului de stat, respectiv ale bugetului asigurărilor sociale de stat pentru anul 2006.”
Autori: 
           deputată Minodora Cliveti 
           deputată Doina Dreţcanu

           deputată Cornelia Ardelean


	-Pentru a fi in concordanţă cu prevederile articolului anterior.




            
  PREŞEDINTĂ,                                       


Minodora  CLIVETI                                 
 






   
SECRETAR,

Lucia – Cornelia  LEPADATU
PAGE  
14

_943168662.unknown

